 Obinrin Ki Ṣe Ẹrú Tabi Ẹrù Ti Wọn Njẹ Mọ Ogún  Àsikò Tó Lati Dáwọ Àṣà Ṣì Ṣúpó Dúró  Women Are Not Slaves Nor Property That Can Be Inherited  It Is Time To Stop Bequeathing Widows To The Next-Of-Kin. : Ni ayé àtijọ, àṣà ṣì ṣúpó wọpọ ni Ilẹ Yorùbá. Obinrin ti ọkọ rẹ bá kú wọn yio fi jogún gẹgẹ bi iyàwó fún ọmọ ọkọ ọkùnrin tàbi ẹbi ọkọ ọkùnrin. Eleyi wọpọ, pàtàki ni idilé Ọba, Ìjòyè nla, Ọlọrọ ni àwùjọ àti àgbàlagbà ti ó fẹ iyàwó púpọ.  Bi Ọba bá wàjà, Ọba titun yio ṣu gbogbo iyàwó ti ó bá láàfin lópó.Ni ayé ọlàjú ti òde òni, àṣà ṣì ṣúpó ti din kù púpọ, nitori ẹsìn àti àwọn obinrin ti ó kàwé ti ó si ni iṣẹ lọwọ kò ni gbà ki wọn ṣú ohun lópó fún ẹbi ọkọ ti kò ni ìfẹ si.  Ọkùnrin ni ẹbi ọkọ na a ti bẹrẹ si kọ àṣà ṣì ṣúpó silẹ pàtàki àwọn ti ó bá kàwé, nitori ó ti lè ni iyàwó tàbi ki ó ni àfẹsọnà.  Lai ti ẹ ni iyàwó, ọkùnrin ẹbi ọkọ lè ma ni ìfẹ si iyàwó ti ọkọ rẹ kú.  Àṣa ṣì ṣúpó kò wọpọ mọ laarin àwọn ti ó jade, àwọn ti ó ngbé ilú nla àti Òkè-òkun tàbi àwọn ti ó kàwé, ṣùgbọn ó wọpọ laarin àwọn ti kò jade kúrò ni Abúlé àti àwọn ti kò kàwé.Idilé ti ifẹ bá wà laarin ẹbi, iyàwó pàápàá kò ni fẹ kúrò ni irú ẹbi bẹ ẹ lati lọ fẹ ọkọ si idilé miran pàtàki nitori àwọn ọmọ tàbi ó dàgbà jù lati tun lọ fẹ ọkọ miran.  Ọmọ ọkọ tàbi ẹbi ọkọ ọkùnrin lè fi àṣà yi kẹwọ lati fẹ opó ni tipátipá, omiran lè pa ọkọ lati lè jogún iyàwó. Bi iyàwó bá kú, wọn kò jẹ fi ọkọ rẹ jogún fún ẹbi iyàwó.Àsikò tó lati dáwọ àṣà ṣì ṣúpó dúró nitori obinrin ki ṣe ẹrú tàbi ẹrù ti wọn njẹ mọ ogún. 